বলকান অঞ্চল
বলকান অঞ্চল (ইংরেজি: The Balkans) বলতে দক্ষিণ-পূর্ব ইউরোপের একটি ঐতিহাসিক অঞ্চলকে বোঝায়। এর পূর্বে কৃষ্ণ সাগর, পশ্চিমে অ্যাড্রিয়াটিক সাগর, দক্ষিণে ভূমধ্যসাগর। দানিউব, সাভা ও কুপা নদীগুলি অঞ্চলটির উত্তর সীমানা নির্ধারণ করেছে। বুলগেরিয়া থেকে পূর্ব সার্বিয়া পর্যন্ত বিস্তৃত বলকান পর্বতমালার নামে অঞ্চলটির নাম এসেছে। বলকান অঞ্চলের আয়তন প্রায় ৫,৫০,০০০ বর্গকিলোমিটার। এ অঞ্চলে প্রায় সাড়ে ৫ কোটি লোকের বাস। ঐতিহাসিকভাবে বলকান ছিল উসমানীয় সাম্রাজ্যের ইউরোপীয় অংশটি। নিচের দেশগুলিকে বলকান অঞ্চলের অন্তর্গত বলে মনে করা হয়: আলবেনিয়া বসনিয়া ও হার্জেগোভিনা বুলগেরিয়া ক্রোয়েশিয়া মন্টেনিগ্রো গ্রিস মেসিডোনিয়া সার্বিয়া কসোভো রোমানিয়া স্লোভেনিয়া